Správa zo zahraničnej pracovnej cesty
1.  Účastníci ZPC
Ing. Ľubomír BILSKÝ – vedúci kancelárie riaditeľa (Aj)
- CVTI SR, Lamačská cesta 8/A, 811 04 Bratislava

2.  Zahraničná pracovná cesta
Názov podujatia: Odborný seminár CENTROPE TT
Miesto konania: BIOTECH incubator INBIT, Jihomoravské Inovační Centrum (JIC), Kamenice 34, 625 00 Brno, Česká republika
Termín konania: 17.-18. 03. 2011. 
Organizátor podujatia: Jihomoravské Inovační Centrum a Association of Austrian Technology Centres v rámci projektu CENTROPE TT (program Central Europe)
Účel cesty: Účasť na odbornom seminári CENTROPE TT s cieľom nadviazania získania informácií, skúseností a najlepších príkladov z praxe v oblasti podpory transferu technológií v krajinách regiónu CENTROPE (Rakúsko, Česká republika, Maďarsko a SR). Nadviazanie kontaktov a spolupráce s organizáciami podporujúcimi transfer technológií v týchto regiónoch. Získané informácie a kontakty budú využité v rámci implementácie národného projektu CVTI SR – Národná infraštruktúra pre podporu transferu technológií na Slovensku - NITT SK (ďalej „NITT SK“). Predstavenie aktivít projektu NITT SK zástupcom prítomných podporných organizácii.
Financovanie: Výdavky na cestu budú refundované z prostriedkov národného projektu NITT SK, spolufinancovaného z ERDF, prostredníctvom Operačného programu Výskum a vývoj. 

3.  Rámcový program pobytu
Účasť na dvojdňovom odbornom seminári (workshope) CENTROPE TT zameranom na prezentáciu podporných programov a organizácií v Rakúsku, Českej republike, Maďarsku a na Slovensku v oblasti podpory výskumu, vývoja, inovácií a transferu technológií. 

4.  Stručný priebeh rokovaní, resp.  študijného pobytu
Na seminári so svojimi príspevkami mapujúcimi podporné mechanizmy v oblasti podpory výskumu, vývoja, inovácií a transferu technológií v jednotlivých krajinách a regiónoch CENTROPE vystúpili zástupcovia nasledovných organizácií:
• Austrian Association of Technology Centres (AT)
• Austria Wirtschaftservice Ltd (AT)
• STU v Bratislave (SK)
• Innovation Leadership Advisors (CZ)
• Jihomoravské inovační centrum (CZ)
• Patentanwalt Dr. Andreas Weiser (AT)
• West-Transdanubian Regional Development Agency (HU)

5.  Odporúčané závery
Nadviazať užšiu spoluprácu s podpornými organizáciami pôsobiacimi v jednotlivých regiónoch zastúpených v projekte CENTROPE TT s cieľom získania komplexného prehľadu o skúsenostiach a prístupoch k problematike podpory transferu technológií v týchto krajinách. Ako obzvlášť prínosné sa javí zintenzívniť kooperáciu s Jihomoravským Inovačním Centrom, ktoré je nesporne mimoriadne úspešným príkladom v oblasti podpory rozvoja spolupráce akademického sektora s priemyslom a aplikácie inovácií a vedeckých poznatkov. Jednoznačne užitočné bude zorganizovanie návštevy zástupcov CVTI SR podieľajúcich sa na implementácii projektu NITT SK v JIC (v priestoroch Univerzitního kampusu Masarykovy univerzity, Bohunice) v Brne, s cieľom oboznámiť sa podrobne s realizovanými činnosťami a produktmi zameranými na podporu výskumu, vývoja, inovácií a transferu technológií, ako i v oblasti vzájomného prepájania vedy a výskumu s podnikateľskou praxou. Žiadúce tiež bude v rámci možností využiť výstupy a nástroje vyvinuté konzorciom CENTROPE TT pri realizácii podpory transferu technológií na Slovensku v rámci národného projektu NITT SK.

6.   Prehľad prinesenej dokumentácie a miesto jej uloženia
-	Zborník prezentácií
-	Propagačné materiály JIC 
o	Inovace.cz
o	Inovační vouchery
o	Patentový a licenční fond
o	CEITEC – Central European Institute of Technology 
o	MIC Minutes
o	TRANSFER TECHNOLOGIÍ
Dokumentácia je archivovaná v rámci Odboru transferu technológií CVTI SR.

7.   Osobitne vyhodnotený očakávaný prínos ZPC
Získanie prehľadu o podporných mechanizmoch, programoch a kľúčových hráčoch v oblasti podpory výskumu, vývoja, inovácií a transferu technológií v Rakúsku, ČR a Maďarsku. Prehĺbenie existujúcich a nadviazanie nových, zaujímavých a pre ďalšiu implementáciu projektu NITT SK užitočných kontaktov so zástupcami partnerských organizácií v regióne strednej Európy. 

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na internete MŠVVaŠ SR, na intranete CVTI SR. Získané poznatky budú taktiež ďalej priamo tlmočené kolegom podieľajúcim sa na realizácii aktivít projektu NITT SK, najmä pracovníkom odboru transferu technológií a riaditeľovi CVTI SR.

Súhlasím so zverejnením správy na internete
Správu vypracoval: Ing. Ľubomír BILSKÝ (vedúci kancelárie riaditeľa)	..............................
Dátum: 22. 03. 2011
Správu schválil:  prof. RNDr. Ján TURŇA, CSc. (riaditeľ) 	..............................